Δημήτρης Βεργίνης

Ο Δημήτρης Βεργίνης (Θεσσαλονίκη, 15 Μαΐου 1987) είναι Έλληνας καλαθοσφαιριστής. Διαθέτει ύψος 1,91 μέτρα και αγωνίζεται στις θέσεις πόιντ γκαρντ και σούτινγκ γκαρντ.

 Σταδιοδρομία 
Ο Βεργίνης έκανε τα πρώτα του βήματα στο άθλημα στις ακαδημίες «Αστέρια Πανοράματος».Verginis, Dimitrios , στατιστικά στον επίσημο ιστότοπο της EuroLeague. «Επέστρεψε και με τη... βούλα ο Βεργίνης» , άρθρο στον ιστότοπο SentraGoal.gr, 15 Οκτωβρίου 2012.«Δημήτρης Βεργίνης», βιογραφικό στον επίσημο ιστότοπο της Κ.Α.Ε. Άρης. Πραγματοποίησε το ντεμπούτο του με τη νεανική ομάδα του Κολλεγίου Ανατόλια την περίοδο 2004-05. Την επόμενη χρονιά, 2005-06, υπέγραψε το πρώτο του επαγγελματικό συμβόλαιο με τον ΠΑΟΚ.  Τα έτη 2006 και 2007 συμμετείχε στην Ομάδα Ελπίδων Βορρά του ελληνικού All-Star Game, λαμβάνοντας τον τίτλο του MVP στην πρώτη από αυτές.«All Star με χρώμα ερυθρο-πράσινο!» , άρθρο στον ιστότοπο της εφημερίδας «Πατρίς», 30 Ιανουαρίου 2007.«Α1: Στο ALL STAR της Ευρώπης ο Βεργίνης», άρθρο στον ιστότοπο του NovaΣΠΟΡ FM, 18 Μαρτίου 2008. Στην ομάδα της Θεσσαλονίκης παρέμεινε μέχρι και την περίοδο 2007-08, διατελώντας παράλληλα αρχηγός της, ο νεαρότερος στην ιστορία της Α1 Εθνικής.«MVP του Δεκεμβρίου ο Βεργίνης» , άρθρο στον ιστότοπο Contra.gr, 3 Ιανουαρίου 2008.«MVP ο Βεργίνης», άρθρο στον ιστότοπο της εφημερίδας «ΕθνοΣπόρ», 17 Δεκεμβρίου 2007. Με το δικέφαλο του Βορρά ο Βεργίνης διαγωνίσθηκε για πρώτη φορά σε ευρωπαϊκή συλλογική διοργάνωση και συγκεκριμένα στο ULEB Cup της περιόδου 2005-06. Στην ίδια διοργάνωση συμμετείχε επίσης τις περιόδους 2006-07 και 2007-08, πάντα με τον ΠΑΟΚ. Dimitrios Verginis, στατιστικά στην ιστοσελίδα ProBallers.com.  Το 2008 συμμετείχε επίσης στο FIBA EuroCup All-Star Game που διεξήχθη στη Λεμεσό.«Verginis Added To All Star Roster», άρθρο στον ιστότοπο της FIBA Europe, 18 Μαρτίου 2008.

Την περίοδο 2008-09 μετακόμισε στην Αθήνα για λογαριασμό του Παναθηναϊκού, ομάδα στην οποία παρέμεινε για δύο χρόνια.«Επίσημα "πράσινος" ο Βεργίνης» , άρθρο στον ιστότοπο Contra.gr, 4 Σεπτεμβρίου 2008.«Greens add Verginis to backcourt» , άρθρο στον επίσημο ιστότοπο της EuroLeague, 5 Σεπτεμβρίου 2008.  Με τους «πράσινους» πανηγύρισε την κατάκτηση ενός Triple Crown την περίοδο 2008-09 (Πρωτάθλημα Ελλάδος, Κύπελλο Ελλάδος, EuroLeague), ενώ στη δεύτερη θητεία του ένα ακόμη Πρωτάθλημα Ελλάδος. Το 2010-11 επέστρεψε στη Θεσσαλονίκη, φορώντας αυτή τη φορά τα χρώματα του Άρη, στον οποίο επίσης παρέμεινε για μια διετία, αγωνιζόμενος και στο EuroCup του 2011-12. Στην αρχή της πορείας του στην ομάδα υπέστη ρήξη πρόσθιου χιαστού συνδέσμου στο δεξί πόδι με αποτέλεσμα να μείνει εκτός γηπέδων για μεγάλο διάστημα.«Πλήγμα με Βεργίνη, 6 μήνες εκτός!» , άρθρο στον ιστότοπο Contra.gr, 25 Σεπτεμβρίου 2010.«Φαβορί για ΠΑΟ ο Βεργίνης», άρθρο στον ιστότοπο του NovaΣΠΟΡ FM, 7 Οκτωβρίου 2012.

Τον Αύγουστο του 2012 ανακοινώθηκε από την ισπανική Μπιλμπάο, στην οποία το ελληνικό στοιχεία ήταν έντονο τη χρονιά εκείνη, εφόσον με τη φανέλα της αγωνίζονταν επίσης οι Νίκος Ζήσης και Κώστας Βασιλειάδης, με τεχνικό το Φώτη Κατσικάρη.«Στην Μπιλμπάο ο Βεργίνης!», άρθρο στον ιστότοπο OnSports.gr, 12 Αυγούστου 2012. Τον Οκτώβριο, ωστόσο, η ομάδα τον άφησε ελεύθερο λόγω των περιορισμένων οικονομικών της και της αδυναμίας της να τον χρησιμοποιήσει στο ισπανικό πρωτάθλημα, καθώς είχε «κλείσει» τον αριθμό των ξένων της.«Δύσκολο να μείνει στην Μπιλμπάο ο τραυματίας Βεργίνης» , άρθρο στον ιστότοπο PameSports.gr, 8 Οκτωβρίου 2012. Ο αθλητής, παρόλο που απασχόλησε τον Παναθηναϊκό, εντάχθηκε και πάλι στο ρόστερ του Άρη, όπου και παρέμεινε την περίοδο 2012-13.«Κλεισμένος ο Βεργίνης» , άρθρο στον ιστότοπο Contra.gr, 12 Οκτωβρίου 2012. Για την περίοδο 2013-14 έλαβε μεταγραφή στη βουλγαρική Λουκόιλ Ακαντέμικ,«Πήγε Λουκόιλ ο Βεργίνης» , άρθρο στον ιστότοπο SportDog.gr, 21 Αυγούστου 2013. μόνιμη πρωταθλήτρια της χώρας εδώ και μία δεκαετία, με την οποία θα συμμετάσχει σε αγώνες για το EuroCup.«Βεργίνης: "Τιμή μου ο Άρης, επιλογή μου το εξωτερικό"», συνέντευξη στον ιστότοπο Sport24.gr, 7 Οκτωβρίου 2013. Το 2014 επέστρεψε στην Ελλάδα για τον Πανιώνιο και την διετία 2015-17 έπαιξε για τον Απόλλωνα Πάτρας ενώ το καλοκαίρι του 2017 υπέγραψε συμβόλαιο συνεργασίας με την ομάδα του Λαυρίου.Στο Λαύριο ο Βεργίνης Το καλοκαίρι του 2018, επέστρεψε για τρίτη φορά στην ομάδα του Άρη.

Το καλοκαίρι του 2019, υπέγραψε νέο συμβόλαιο στον Πανιώνιο, όντας από τους καλύτερους παίκτες της ομάδας. Με τον Πανιώνιο είχε 10.6 πόντους μέσο όρο, 38,6% στο τρίποντο, 78,8% στις βολές, 3.2 ασίστ, 3.6 ριμπάουντ, σε 27 λεπτά μέσο όρο συμμετοχής.

Στις 22 Ιουλίου 2020, ανακοινώθηκε η μεταγραφή του στον Ηρακλή Θεσσαλονίκης, για τα επόμενα δύο χρόνια. Στις 19 Σεπτεμβρίου 2020, ορίστηκε αρχηγός της ομάδας. Στις 6 Μαρτίου 2021, έγινε ο 74ος παίκτης στην ιστορία του επαγγελματικού πρωταθλήματος Ελλάδας που έφτασε τους 1.900 πόντους.  Τη σεζόν 2020-21, μέτρησε  5.0 πόντους, 1.2 ριμπάουντ και  1.1 ασίστ κατά μέσο όρο.

Στις 29 Σεπτεμβρίου 2022, ανακοινώθηκε από τον Α.Σ. Καρδίτσας της Α2 Εθνικής. Στις 7 Μαΐου 2022, πανηγύρισε την κατάκτηση του Πρωταθλήματος της Α2, και την άνοδο της ομάδας στην πρώτη κατηγορία.

Στις 18 Ιουνίου 2022, ανακοινώθηκε η επιστροφή του μετά από δυο χρόνια, στον Πανιώνιο της Α2 Εθνικής. Τη σεζόν 2023-24, μέτρησε 11.3 πόντους, 2.2 ριμπάουντ και 2.2 ασίστ ανά 23.2' συμμετοχής μέσο όρο, ενώ δεν αγωνίστηκε στο Final Four της Elite League, λόγω του τραυματισμού του. Στις 13 Ιουνίου 2024, ανακοίνωσε την αποχώρησή του από τον Πανιώνιο, αποχαιρετώντας τους «κυανέρυθρους» μετά από την άνοδο στην Α1 Εθνική.

 Εθνική Ελλάδας 
Φορώντας το εθνόσημο, ο Βεργίνης έχει λάβει μέρος στο Ευρωπαϊκό Πρωτάθλημα Παίδων του 2003 στη Μαδρίτη, στα Ευρωπαϊκά Πρωταθλήματα Εφήβων του 2004 και 2005 στη Σαραγόσα και το Βελιγράδι αντίστοιχα, καθώς και στα Ευρωπαϊκά Πρωταθλήματα Νέων Ανδρών του 2006 και 2007 στη Σμύρνη και τη Νόβα Γκόριτσα αντίστοιχα.Δημήτρης Βεργίνης , στατιστικά στην επίσημη σελίδα της Ε.Ο.Κ.

 Προσωπική ζωή 
Πατέρας του Δημήτρη Βεργίνη, είναι ο Γιάννης Βεργίνης, οικονομολόγος, επιχειρηματίας και πολιτευτής, αντιπρόεδρος του Εμπορικού και Βιομηχανικού Επιμελητηρίου Θεσσαλονίκης, αλλά και επί εικοσαετία καλαθοσφαιριστής της Αναγέννησης Θεσσαλονίκης.«Βεργίνης: «Στόχος μας ένα καλύτερο αύριο για την Κ. Μακεδονία»», άρθρο στον ιστότοπο της ηλεκτρονικής εφημερίδας Voria.gr, 1 Νοεμβρίου 2010. Ο αδερφός του, Κωνσταντίνος, έμπορος στο επάγγελμα, ήταν επίσης ερασιτέχνης καλαθοσφαιριστής και αρχηγός της ομάδος του Κολλεγίου Ανατόλια. Ο ίδιος ο Δημήτρης, παράλληλα με το μπάσκετ, φοίτησε στο Πανεπιστήμιο Μακεδονίας. Είναι παντρεμένος με την τραγουδίστρια Ελεάνα Παπαϊωάννου.

 Τίτλοι – Διακρίσεις 
 Παναθηναϊκός 
 Ευρωλίγκα: (2009)
 2x Πρωτάθλημα Ελλάδας: (2009, 2010)
 Κύπελλο Ελλάδας: (2009)
 Τριπλ Κράουν: (2009)

 Α.Σ. Καρδίτσας 
 Πρωτάθλημα Α2 Εθνικής: (2022)

 Ατομικοί 
 Ελληνικό All-Star Game: (2008)
 2x Ελληνικό All-Star Game Νέων: (2006, 2007)
 MVP του Ελληνικού All Star Game νέων: (2007)
 EuroChallenge All Star Game: (2008)

 Παραπομπές 

 Εξωτερικοί σύνδεσμοι 


 Verginis, Dimitrios, στατιστικά στον επίσημο αρχείο της FIBA. 
 Verginis, Dimitrios, στατιστικά στον επίσημο ιστότοπο της FIBA Europe (EuroCup 2008). 
 Dimitrios Verginis, στατιστικά στην ιστοσελίδα ProBallers.com. 
 Dimitris Verginis, στατιστικά στην ιστοσελίδα DraftExpress.com. 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ακαντέμικ Σόφιας
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Εθνικού Λιβαδειάς
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Έλληνες καλαθοσφαιριστές στο εξωτερικό